Decret 155/1990 sobre la denominació oficial del municipi de l'Orxa
<div align=justify>
L’Ajuntament de Lorcha, en sessió celebrada el 30 de gener de 1989, va sol·licitar el canvi del nom actual del municipi per la forma bilingüe L’Orxa en valencià i Lorcha en castellà. 

El Gabinet d’Ús del Valencià, de la Conselleria de Cultura, Educació i Ciència, considera correcta en valencià la grafia de L’Orxa, i no escau cap informe per a la forma en castellà, Lorcha, que és l’actual denominació. 

La Llei de la Generalitat Valenciana 4/1983, de 23 de novembre, d’ús i ensenyament del valencià, disposa en l’article 15.1 que correspon al Consell de la Generalitat Valenciana determinar els noms oficials dels municipis de la Comunitat Valenciana.

Per tot açò, vist l’expedient instruït per l’Ajuntament de Lorcha per a l’alteració de la denominació actual del municipi per la forma bilingüe, L’Orxa en valencià i Lorcha en castellà, a proposta el Conseller d’Administració Pública i amb la deliberació prèvia del Consell de la Generalitat Valenciana, en sessió celebrada el dia 1 d’octubre de 1990,

Article únic

L’actual municipi de Lorcha de la província d’Alacant, adoptarà la forma bilingüe per a la seua denominació: L’Orxa en valencià i Lorcha en castellà. Les referències que a l’antic nom s’hagueren realitzat pels òrgans de l’Estat o per altres organismes públics s’entendran fetes, d’ara endavant, a la nova denominació. 

Valencia, 1 d’octubre de 1990.

El President de la Generalitat Valenciana,

JOAN LERMA I BLASCO

El Conseller d’Administració Pública, 

EMÈRIT BONO I MARTÍNEZ

Nota
Tot i que el decret oficialitza la forma L’Orxa en valencià, actualment la Generalitat Valenciana reconeix oficialment el nom de l’Orxa en la forma valenciana, amb l’article en minúscula, tal com marca la normativa ortogràfica per als topònims.

Decrets que regulen l’alteració dels topònims valencians
 Decret 74/1984, de regulació de l'alteració del nom dels municipis valencians
 Decret 58/1992, de regulació de l'alteració del nom dels municipis valencians

Enllaços relacionats amb el decret i el municipi

 La publicació del decret al Diari Oficial de la Generalitat Valenciana, DOGV
 El municipi de l’Orxa a la Viquipèdia
 La pàgina web de l’Ajuntament de l’Orxa

Enllaços diversos
 Llista dels municipis del País Valencià
 Llista dels municipis del País Valencià que han adaptat el topònim en valencià
 Llista dels municipis del País Valencià que tenen el topònim oficial diferent de la forma tradicional en valencià
 Llista dels decrets que oficialitzen els topònims en valencià
 Llista de l'Acadèmia Valenciana de la Llengua dels municipis valencians
 Pàgina Eines de Llengua de la Coordinadora de Dinamització Lingüística del País Valencià sobre els canvis de denominació dels municipis del País Valencià
 Llei d’ús i ensenyament del valencià
 Pàgina web del Diari Oficial de la Comunitat Valenciana, DOCV, que quan es va publicar aquest decret era el Diari Oficial de la Generalitat Valenciana, DOGV
 

Dret lingüístic
Dret valencià
Toponímia del País Valencià
1990